	МИНИСТЕРСТВО НА ВЪТРЕШНИТЕ РАБОТИ


ЗАПОВЕД

№ 8121К-16062/03.11.2026 г.

	ОТНОСНО: 
	Обявяване на конкурс за назначаване на държавна служба в МВР


На основание чл. 156, ал. 1, ал. 5 и ал. 6 от Закона за Министерството на вътрешните работи, чл. 5 от Наредба № 8121з-344 от 25 юли 2014 г. за назначаване на държавна служба в МВР и заповед № 8121з-825/21.05.2026 г. относно определяне на длъжностно лице за упражняване на правомощия по Закона за Министерството на вътрешните работи,
ОБЯВЯВАМ:

І. Конкурс за назначаване на държавна служба в Областна дирекция на МВР – Видин на вакантни изпълнителски длъжности, за които се изисква задължителна първоначална професионална подготовка, както следва:

Отдел „Разследване“
- младши разследващ полицай - старши разследващ полицай в РУ – 4 (четири) вакантни длъжности.
ІІ. Кандидатите за участие в конкурса трябва да са дееспособни физически лица, които отговарят на следните изисквания:

1. Да имат само българско гражданство;

2. Да не са осъждани за умишлено престъпление от общ характер, независимо от реабилитацията;

3. Да не са привлечени като обвиняеми или да не са подсъдими за умишлено престъпление от общ характер;

4. Специфични изисквания:

4.1. Да не са навършили 41 (четиридесет и една) години към датата на обявяване на конкурса (изискването не се прилага за кандидатите, които са бивши държавни служители на МВР, заемали длъжности по ЗМВР, или настоящи служители в МВР);

4.2. Да притежават висше образование с минимална образователно-квалификационна степен бакалавър, съгласно чл. 42, ал. 1, т. 1, буква „б“ от Закона за висшето образование;

4.2.1. Области на висшето образование: Социални, стопански и правни науки; Сигурност и отбрана;

4.2.2. Професионални направления: Право, Национална сигурност (АМВР).

4.3. Изискване за минимален професионален стаж, както следва:

4.3.1. За длъжността младши разследващ полицай:

- не се изисква;

4.3.2. За длъжността разследващ полицай:

- една година на длъжност за разследващ орган по смисъла на НПК;

4.3.3. За длъжността старши разследващ полицай:

- четири години, от които три години на длъжност за разследващ орган по смисъла на НПК;

4.4. Да имат или да получат разрешение за достъп до класифицирана информация по Закона за защита на класифицираната информация с ниво на сигурност „Секретно“.

4.5.
Да отговарят на минималните изисквания за психологична пригодност, определени в специализираната методика за психологично изследване на кандидатите за назначаване на държавна служба в МВР, съгласно приложение № 3 от Наредба № 8121з-344 от 25 юли 2014 г. за назначаване на държавна служба в Министерството на вътрешните работи;
5. Да отговарят на медицинските изисквания за работа в МВР, съгласно Наредба № 8121з-345 от 25 юли 2014 г. за определяне на медицинските изисквания за работа в Министерството на вътрешните работи.

ІІІ. НЕОБХОДИМИ документи и срок за подаването им:

1. В 14 (четиринадесет) дневен срок, считано от деня следващ публикуването на обявлението по реда на чл. 156, ал. 6 от Закона за Министерството на вътрешните работи, кандидатите могат да подадат заявление съгласно приложение № 4 към чл. 13, ал. 1 от Наредба № 8121з-344 от 25 юли 2014 г. за назначаване на държавна служба в Министерството на вътрешните работи. 

Към заявлението се прилагат:

1.1. Нотариално заверено копие на диплома за завършено в Република България висше образование, ако не е вписана в регистъра по чл. 10, ал. 2, т. 3, буква „г“ от Закона за висшето образование; кандидатите имат задължение да извършват проверка в регистрите за наличието на регистрация на дипломата;

1.2. Документ, удостоверяващ разрешения достъп до класифицирана информация до изискващото се ниво на сигурност „Секретно“ или съгласие за проучване по Закона за защита на класифицираната информация; 

1.3. Други документи, имащи отношение към конкурса.
При подаването на документи личната карта се представя за сверяване.
2. Документите за участие в конкурса се подават от 10.00 до 12.00 часа и от 14.00 до 16.00 часа в сектор “Координация, административно и правно обслужване и човешки ресурси” при Областна дирекция на МВР– Видин, адрес: град Видин, ул. “Цар Симеон Велики” № 87;

3. Не се приемат документи, подадени след срока по т. 1.

4. В срока за подаване на документите за конкурса, кандидатите се явяват пред експертната лекарска комисия за медицинско освидетелстване, съгласно Наредба № 8121з-345 от 25 юли 2014 г. Медицинското освидетелстване може да се извърши в 3-дневен срок от крайната дата за подаване на документи - за кандидати, подали документи в последните три дни от срока или когато е необходимо да се назначат допълнителни медицински прегледи и изследвания.

В същия срок експертната лекарска комисия да изпрати по служебен път медицинските свидетелства на кандидатите до сектор „Координация, административно и правно обслужване и човешки ресурси” при Областна дирекция на МВР – Видин.
5. След изтичане на крайния срок за подаване на документите, сектор „Координация, административно и правно обслужване и човешки ресурси“ при Областна дирекция на МВР – Видин да изпрати обобщена справка за набраните кандидати до Главна дирекция „Национална полиция“ – МВР, дирекция „Човешки ресурси” – МВР и Института по психология – МВР за проверка валидността на резултати и заключения по чл. 3а, ал. 2 и чл. 22а, ал. 5 (Наредба № 8121з-344 от 25 юли 2014 г.) от изследвания при предходни конкурси.
IV. Конкурсната процедура да се проведе на следните етапи:

1. Изпит за заемане на длъжности, определени за разследващи полицаи:

1.1.
Решаване на писмен тест;

1.2.
 Писмено решаване на казус.

Изпитът да се проведе от експертна група по чл. 7, ал. 6, т. 4 (Наредба № 8121з-344 от 25 юли 2014 г.) по специализирана методика, приложение № 6 към чл. 22а, ал. 1 от Наредба № 8121з-344 от 25 юли 2014 г. за назначаване на държавна служба в Министерството на вътрешните работи.

Кандидатите, преминали елиминаторния праг на етапа се допускат до участие в следващия конкурсен етап.

2. Психологично изследване:

2.1. Тестово изследване с тест за интелигентност, личностни въпросници и други психодиагностични методи;

2.2. Психодиагностично интервю.

Психологичното изследване да се проведе от експертна група по чл. 7, ал. 6, т.1 (Наредба № 8121з-344 от 25 юли 2014 г.) по специализирана методика, приложение № 3 към чл. 3, ал. 1, т. 4 от Наредба № 8121з-344 от 25 юли 2014 г. за назначаване на държавна служба в Министерството на вътрешните работи.

Кандидатите, покрили психологичните критерии за съответствие с изискванията за длъжността, установени чрез изследването по т. 2.1, се явяват на психодиагностично интервю.

Кандидатите, непокрили минималните изисквания за длъжността, установени в изследването по т. 2.1, не преминават елиминаторния праг на етапа и не се явяват на психодиагностично интервю.
3. Заключително интервю.

V. Конкурсната процедура да се проведе в срок до 5 (пет) месеца от обявяването на конкурса.
VІ. ОПРЕДЕЛЯМ състав на конкурсната комисия:
……………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………
VII.

Председателят на конкурсната комисия да създаде необходимата организация конкурсната процедура да приключи в обявения срок, като кандидатите бъдат своевременно уведомявани за датите, часа и мястото на провеждане на изпитите и етапите от конкурсната процедура.

VIII. Областна дирекция на МВР - Видин да публикува обявление за конкурса по реда на чл. 156, ал. 6 от Закона за Министерството на вътрешните работи.

ІX. Заповедта да се публикува в електронната страница на дирекция „Човешки ресурси” - МВР в интернет и интранет, и се изпрати на структурите по чл. 37 от Закона за МВР за сведение и изпълнение.
ЗА ГЛАВЕН СЕКРЕТАР НА МВР:
Съгласно з-д № 8121з-1153/13.07.2026 г. 

ГЛАВЕН КОМИСАР                   (П)
                                   Любомир Николов

